Dana 10. kolovoza 2017.
novinarka Kim Wall pošla je s izumiteljem Peterom Madsenom na put
u njegovoj amaterski izgrađenoj podmornici UC3 Nautilus.
Do jutra su nestali.
Nautiluse, gdje se nalazite?
Nautiluse FPET 107, gdje se nalazite?
KOPENHAGEN, DANSKA
Svim brodovima s kopenhaškog područja:
tražimo privatnu podmornicu Nautilus crne boje, dugu 18 metara.
Javite se Službi traganja i spašavanja na moru.
ZRAČNA LUKA U KOPENHAGENU SPAŠAVANJE
Najnovije vijesti.
U tijeku je potraga u moru oko Kopenhagena
za privatnom podmornicom nestalom u četvrtak navečer.
U njoj su bili novinarka i vlasnik podmornice,
danski izumitelj Peter Madsen,
najpoznatiji po programu izgradnje raketa koju financiraju i gdje rade volonteri.
Izgleda da je Peter sinoć u podmornici isplovio s novinarkom.
-Jako smo zabrinuti. -Nije došao.
Da, nismo sigurni što se događa.
I obalna straža radi na tome.
Da, ne samo mi.
-Još se nadamo da su živi. -Dobro.
Zraka ima za bar 24 sata, možda i 30.
Tko je novinarka, zna li se?
Ne znam tko ni kada.
To bi bitno promijenilo situaciju.
Je li ti što spomenuo?
Nije. Nisam znao da će isploviti.
Sigurni smo da to nije bio spoj?
Zvuči kao Peterova nepodopština, ali izgleda da nije.
Upravo sam čuo da je netko uočio podmornicu pored Amagera.
-Našli su je? -Ne, ali šalju helikopter u provjeru.
Netko je vidio nešto pored mosta za Švedsku.
Nešto je ispred. Uočio sam je. Nautilus!
Našli su ga!
Gdje, što? Nemoj prestati trčati…
Bit će ovdje za par sati. Na putu su za Refshaleøen.
Još ne znamo puno. Samo smo čuli da je pronađen.
Kakvo buđenje.
Zamislite da su zarobljeni pod vodom i da im je preostalo nekoliko sati.
Ovo je olakšanje.
Dva i pol sata!
Dobro, dolazi za dva i pol sata.
Potonula je.
Oprostite, nisam čula na engleskom.
Netko je sada ovo objavio.
„Iz spasilačkog helikoptera rekli su da je podmornica potonula.
Peter je stajao na tornju.”
-Dakle, potonula je. -Jest.
Držimo se činjenica.
Znamo samo
da je UC3 Nautilus potonula i da ne znamo zašto.
To znaju samo ta novinarka
i Peter i morat će nam dati sažetak.
Ali oboje su dobro, što je…
najvažnije.
Dobro, vidimo se.
Dakle, problem je u tome što…
u spasilačkom vozilu samo je Peter.
Navodno je novinarka sinoć prebačena na obalu.
Ali nije se javila svom dečku i obitelji.
Čudno je da nitko ne zna ništa o putnici.
Ako je od sinoć na obali,
zašto se nije javila dečku i roditeljima?
-Nešto se ne poklapa. -Pitam se gdje je.
Petere!
Jeste li dobro?
Dobro sam. Pomalo tužan.
-Tužan? -Očito.
Uznemirujuće je gledati kako tone.
Ovo je uživo?
Bio sam na probnoj vožnji i nešto isprobavao.
Javila se greška na balastnom tanku.
Nije bilo jako ozbiljno dok to nisam pokušao popraviti.
Onda je postalo ozbiljno.
Nautilus je potonuo za 30 sekundi, a nisam mogao zatvoriti otvore.
Ali dobro je. Da nije, još bih bio dolje.
A vaša putnica?
U podmornici sam bio samo ja.
Gdje je ona? Još se nije pojavila.
-Tko? -Novinarka.
Nisam ništa čuo. Samo ono što je Peter rekao.
Sad je s policijom radi izjave?
Da. Stvarno se nadam da će je pronaći.
…na obali. Smatra se nestalom.
Madsen je u međuvremenu uhićen i odveden u policijski pritvor.
REDATELJICA
Dobro. Pretražujem internet
i pronalazim TED Talk čovjeka imena Peter Madsen.
On je poznata danska ličnost koja je izgradila tri podmornice.
Najnovija misija mu je otići u svemir u raketi kućne izrade.
Čini to s vrlo malo sredstava, samo nešto donacija i novca od predavanja.
Nevjerojatno, ali ljudi diljem svijeta dolaze u Dansku pomoći mu.
Zato sam mu pisala i predložila da snimim dokumentarac o raketi.
Ovo je odgovorio:
„Emma, zaronit ćete u pravi pakao.
Pišem vam iz mehaničkog kita,
podmornice Nautilus s balističkim projektilima.
Ona je večeras moj dom i u njoj se osjećam vrlo sigurno.
No laboratorij koji ovdje nazivamo RML mnogo je više od Nautilusa.
To je luda priča o timskom radu,
golemim ambicijama
i posvećenosti i hrabrosti mnogih
koji ulaze u orbitu oko laboratorija.
Srdačan pozdrav, Peter Madsen.”
-Da, dobro. -Da.
Bok, kako ste?
Ovo je svjetska premjera.
Prvi put u povijesti svemirskog laboratorija.
Sad mogu otkriti Zvjezdani razarač Imperija
koji će me osobno odvesti visoko u stratosferu
i dalje od toga, u svemir.
Ovime se bavimo.
Ovo je naš interkontinentalni balistički projektil,
putnička raketa koju gradimo.
Vidiš?
-Dobro izgleda. -Izgleda fantastično, jebote.
Što je konačna misija RML-a?
Ostvariti snove.
Igrati se na starom zapuštenom brodogradilištu
i svaki ludi koncept pretvoriti u stvarnost.
Ovo je prekrasan rad.
Sedamsto dvadeset trokuta.
Bit će svemirska postaja.
To je i mjesto gdje se pripravnici i volonteri igraju.
Nitko od njih nije plaćen,
ali dolaze ovamo i mogu biti dio nečeg golemog.
Pamtit će nas kao najveće heroje
ili najveće kriminalce, a kladim se na ovo drugo.
Svrha je poslati čovjeka u svemir.
Lansirat ćemo tri rakete u Baltičko more
na ljeto 2017.
Neće još dugo biti samo san.
O, da!
Ne. Sjedni.
Da, sjedim. Miran sam. Jesi li ti miran?
Nisam.
Halo, ovdje letovi.
Potvrđujemo prekid izgaranja. Područje je sigurno i otvoreno.
Dobro.
Savršeno. Hej, Meyeru.
Baci šaku.
Ne, ne.
Već godinama mi je na popisu želja
roniti u podmornici.
Supruga mi je za Božić darovala priliku
da ronim u Peterovoj podmornici.
Pronašao sam nekoga s istom strašću
prema znanosti i inženjerstvu.
Moglo bi se reći da su 2007.
naša veza i prijateljstvo zaista počeli.
Prošlo je više od deset godina.
Uvijek zaključimo da ako imamo ključne ljude,
možemo oformiti ekipu koja ovo može ostvariti.
Kad bih na početku pogledala kroz svoj prozor,
izgledalo bi samo kao laboratorij.
Oprema je bila posvuda. Pitala bih: „Što je ovo?”
On bi rekao: „Ovo je svemirski laboratorij.”
Samo sam zinula.
„Svemirski laboratorij?”
Svemirske rakete?
Šalite se?
Moram biti dio toga čime se bavite.
Stvaramo povijest.
Peter je sigurno…
Ovo je Peter Madsen.
…najvelebnija osoba na svijetu.
On je umjetnik.
Ima osobnost umjetnika.
Uvijek govori: „Slična si mi.
Samo letiš, impulzivna si.”
Zato smo tako kliknuli.
Razumijemo emocije i strasti jedno drugog.
On zna kako me podići u trenucima kad mislim da ništa ne vrijedim.
Zna kako mi reći da sam sjajna kakva jesam.
Pripremimo se za sastanak.
Danas ćemo našeg pilota astronauta izložiti velikom ubrzanju.
Vrtjet ćemo ga u centrifugi koju smo izgradili ondje vani.
Prijavio sam se za pripravništvo zbog Petera.
Djeluje kao netko poseban
i netko drukčiji. Oduvijek sam ga htio upoznati.
Imao je genijalne videozapise na YouTubeu i bio je na TV-u.
Kažu ti da si lud i da ćeš umrijeti.
Ali na kraju će i oni umrijeti, a neće se zabavljati radeći ovo.
Pomislio sam da zaista želim biti poput njega.
Jeste li kad bili u podmornici? Lijepo je.
Peter ima ideju o tome kako bi nešto moglo funkcionirati.
To je mješavina ludila
i nečeg sasvim novog.
Provjera veze, prvi sektor.
Prvi sektor. Čujem.
Drugi sektor?
Drugi sektor, čujemo se.
Biste li uskočili u raketu?
Isuse Kriste, ovo se događa.
Zato sam ovdje.
…šest,
pet, četiri, tri, dva, jedan.
Prijatelji, dobro je!
Superiška! Juhu! Ovo je sjajno!
-Sjajan dan. -Rekoh ti da se opet vidimo.
-Znaš matematiku, mladiću. -Hvala.
Svi recite: „To!”
-To! -Da!
To!
DAN NAKON NESTANKA 11. KOLOVOZA 2017.
Ništa ne znamo.
-Ne znamo. -Ne.
Jedino što znamo je da je Peter na sigurnom.
Nemamo informacije o putnici.
Naravno, želimo znati tko je bio s njim u podmornici.
Švedska novinarka?
Ne znam.
Nije neobično da s nama u podmornici budu ljudi, novinari.
Ono što je grozno
jest da novinarka još nije pronađena.
To je zaista grozno.
Peter Madsen kakvog znam i kako se uvijek ponaša,
ako je ona bila ondje kad su potonuli,
jamčim da bi prvo njoj pomogao.
Postoje indikacije da ju je sinoć odveo u Kopenhagen,
a zatim isplovio sam.
Nitko ne zna gdje je i to je strašno.
Ona ima obitelj i dečka koji ne znaju gdje je.
Sigurno su potpuno shrvani.
Da, ali možda je samo nekamo odvedena,
a onda je Peter otišao ili se htio vratiti,
a ona to nije znala.
Zanima me ta novinarka.
Najnovije vijesti.
Peter Madsen optužen je za ubojstvo švedske novinarke.
Dečko Šveđanke oglasio je uzbunu kad se nije vratila.
Kaže da ju je odvezao na Refshaleøen.
-Čekaj, optužen je da ju je ubio? -Da.
Što su rekli?
Peter kaže da je tu švedsku novinarku
ostavio sinoć na obali Refshaleøena.
Dobro.
Zar ne bi imalo smisla da se javila dečku?
Od svih ljudi on je jedini koji kaže da je ostavljena na obali.
-Da. -Da.
Da, to je svakako sumnjivo.
Da.
Policija nastavlja potragu za nestalom novinarkom
i traži da bilo kakve informacije
javite danskoj policiji.
Radovi Kim Wall objavljeni su u nizu međunarodnih publikacija,
uključujući New York Times, Harper's Magazine i Guardian.
Nagrađena je za reportaže o klimatskim promjenama
i testiranju nuklearnog oružja na Maršalovim Otocima.
Wall je prije par mjeseci pisala Madsenu radi intervjua
za članak u časopisu Wired Magazine.
Policija nastavlja potragu dok je Madsen u pritvoru.
Javljat ćemo se s novim detaljima.
DVA DANA NAKON NESTANKA 12. KOLOVOZA 2017.
Peter Madsen optužen je za ubojstvo 30-godišnjakinje.
On poriče i tvrdi da ju je odveo na obalu.
Tko je ovaj?
Podmornica je pronađena u zaljevu Køge.
Izvući će je i provesti istragu.
Neki je novinar ovdje ispred.
Iduća dva dana možemo se jedino pritajiti.
GLAS CHRISTOFFERA MEYERA
Nadam se da ćemo nešto saznati o nestanku te žene.
Njezina obitelj i svi ostali
moraju znati što joj se dogodilo.
Zaista mi je teško razumjeti
zašto to ima ikakve veze s Peterom.
Pričekajmo idućih nekoliko dana.
Bok.
Što biste učinili kad bi netko pao s podmornice?
Možda nikoga nije mogao dobiti.
Osoba je nestala, a on nije imao kolut i nije ju vidio.
-Da. -Jer je bilo mračno i uspaničario se.
Mislim da policija ne zna. Samo Peter zna.
Vidjet ćemo.
-Sad vuku podmornicu? -Da.
Nadam se da je ta žena živa.
-Da. -Da.
Stvarno se nadam.
Tvrdi da je ženu ostavio na obali blizu restorana Halvandet.
Policija provjerava nadzorne kamere restorana i pristaništa.
11 MJESECI PRIJE NESTANKA 2. RUJNA 2016.
Iza nas je podmornica svemirskog laboratorija,
kontrolni brod sustava za lansiranje raketa.
Sad je na servisu.
Kad to bude gotovo, spremna je za isplovljavanje.
Bok.
Želim danas razgovarati s vama. Kad god vam odgovara.
Nema dobrog trenutka.
Da.
Četiri, tri, dva, jedan, nula.
Polijetanje.
Nemam baš iskustva s obrnutim odbrojavanjem.
RML nije jedini amaterski svemirski labos na ovom otoku.
Spomenimo Copenhagen Suborbitalse,
drugu grupu s istim ciljem:
postati prvi amaterski astronauti.
Vratimo se u doba kad je sve bilo u redu.
U redu.
Copenhagen Suborbitals počeli su 2008.
Nekoliko sam godina bio radio na Nautilusu.
Nakon što se Nautilus otisne,
znam da želim raditi na raketi.
Copenhagen Suborbitals osnovao sam s Kristianom von Bengtsonom.
U to sam uložio šest godina.
Svaka lipa išla je u taj projekt.
Imali smo par fantastičnih lansiranja.
O njima se izvještavalo diljem svijeta.
Malo prije našeg posljednjeg zajedničkog lansiranja
Kristian me pozvao u svoj ured.
Rekao je: „Petere, ne znam možeš li biti na idućem lansiranju.”
„Dobro. Ja trebam samo izgraditi raketu, a ti ćeš je lansirati?”
„Tako nekako.”
Nešto tu nije štimalo.
Opet sam to učinio! Našao sam si šefa!
Kad nešto želim učiniti, tražim dopuštenje.
Ako imam sreće, možda mi dopusti da sudjelujem u lansiranjima.
Mojih raketa, jebote. Što sam ja?
Bilo mi je toliko besmisleno biti u tom klubu, pa sam otišao.
Bio je to proces u kojemu svi koje znate,
osim nekoliko prijatelja i supruge,
ne samo da vam više nisu prijatelji, nego su vam i suparnici.
U vidokrugu su. To mora biti…
Da, 85 metara.
To mi je kao udaljenost u Prvom svjetskom ratu.
Oko ničije zemlje bodljikava je žica.
Rekli su: „Nećemo nikad riješiti taj problem.
Zauvijek ćemo te ignorirati.
Nikad neće biti mira.”
Neka to bude sve što ću reći na tu temu.
Da, to smo riješili.
Vraćamo se sa slučajem koji zvuči kao priča iz krimića.
Što je s novinarkom za koju se strahuje da je mrtva
nakon što je isplovila u privatnoj podmornici
da intervjuira poznatog izumitelja?
Gđa Wall istraživala je priču za Wired Magazine
o svemirskoj utrci između Madsena
i njegovog prijašnjeg tima Copenhagen Suborbitals,
poznatog i kao CS.
Novinarku Kim Wall otad nitko nije vidio ni čuo.
Podmornicu su u subotu izvukli iz mora.
Nitko nije pronađen unutra, ni živ ni mrtav.
Nastavlja se potraga za gđom Wall ili njezinim tijelom.
Ovdje je moja garsonijera.
Ondje Kim
i Ole imaju svoju garsonijeru.
U utorak se sele u Peking.
Nautilus je u luci pet minuta pješke odavde.
Mislila sam da se možda izgubila i hodala ovuda.
I možda je pala ili…
Ovdje je sve mračno.
Kad sunce zađe, mračno je.
Prošla su tri dana.
Još ne osjećam tijelo.
Rekli su: „Peter je optužen za ubojstvo.”
Kad čujete tu informaciju,
sve samo stane…
u tom trenutku.
-Jesi li razgovarala s njim taj tjedan? -Svaki dan.
Zapravo, zadnje što mi je napisao bilo je:
„Nautilus jako dobro plovi. Isplovimo sutra.”
To je bio dan kad je nestala?
Da.
Kim sam vidjela samo jedanput.
Ona i dečko žive u stanu moje prijateljice.
Želim pronaći bilo kakav dokaz da je oteta.
Sada je želim pronaći,
ali i pomoći Peteru.
Mislim da Peteru mogu pomoći tako što ću je naći što je prije moguće.
Jednostavno znam da je Peter nedužan.
Kimin dečko me pitao:
„Misliš li da je moguće da ju je Peter silovao i ubio?”
Samo sam rekla: „Ne.
Ne, nema šanse.”
Nije li čudno da policiji ovo nije poprište zločina?
Nisu uzeli tvrde diskove ni USB. Ne kužim.
-Bilo što… -Bilo kakav trag.
Čine to vrlo intenzivno
i zaista sam iznenađen što to ne čine ovdje.
Peterova prijenosna računala još su gore.
To je čudno. Nitko me nije pitao
je li bila ovdje i jesam li je vidio.
Da sam ja policija,
možda bih ispitao ljude znaju li je ili nešto.
Nisam čuo za ispitivanja.
Posvuda bih zalijepio slike. „Kad ste je zadnji put vidjeli?”
Sigurno. Ali nema kamera ondje gdje je navodno izašla.
Kamere su posvuda.
-Možda znaju više od nas. -Da.
Istražitelji u Danskoj kažu da je podmornica
u kojoj je nestala novinarka posljednji put viđena namjerno potopljena.
Policija još ispituje dizajnera i vlasnika Petera Madsena.
Ovdje?
Prvo je tvrdio da je odbacio švedsku novinarku Kim Wall par sati prije.
Sranje.
Ne znam. Nekako je morala potonuti.
Što misliš, kako?
Najlakše ju je potopiti ako se otvori ventil.
Dobro, ovdje je glavni dovod zraka.
Zrak pod visokim tlakom.
Ovo je razdjelnik koji može uništiti sve spremnike.
Ovo je glavni spremnik kojim se svi možemo koristiti.
Kul.
S njom možemo vladati svijetom.
Moći ćemo proglasiti podmornički rat protiv neprijatelja.
-Pokušajmo. -Da.
Neće nas prepoznati ispod svoje lansirne platforme,
a onda ćemo napasti.
Ludilo.
Svaki idiot može vidjeti da su oba ventila otvorena.
Ne morate biti jako pametni da vidite
da je to učinjeno namjerno.
I dalje je moguće
da se nešto jako loše dogodilo u podmornici
dok je to dvoje bilo u njoj.
PET MJESECI PRIJE NESTANKA 23. TRAVNJA 2017.
Emma? Čujete li me?
Možete li snimiti kormilo i propeler? Okrenut ću kormilo.
Sve funkcionira.
Morate mi reći snimate li ili ne, Emma.
Jeste li mislili da će vaš film biti i o podmornici?
Nadala sam se da hoće. To mi je bio prvi dojam…
Znate, to je…
Kritičari će reći da ovaj film nema smjer.
Idi gore ili dolje. Mi radimo oboje i to je sasvim pogrešno.
Nećete dobiti… Kako se to zove? Oznaka za djecu.
-Bit će… -„PG.”
Da, daje djeci loše ideje.
Najbolje ste se izrazili rekavši
da ne znate hoće li vas pamtiti kao heroje ili kriminalce.
Zapravo sam rekao da će nas pamtiti kao najveće heroje ili najveće kriminalce.
Svi ćemo umrijeti, pitanje je samo koliko bolno.
Past ćete bez obzira na sve.
-Da. -Vrijedi za sve.
Sve što možemo je malo se zabaviti
na putu prema dolje
da pad bude što spektakularniji.
Nautilus je popravljena i vraća se u vodu.
-Emma, proždirete ovo. -Da.
Vidim. Želite li zvuk?
Da, molim vas. U džepu mi je.
Allane, sad ćemo staviti lance.
Danas ide u more jer je potrebna u bitki.
Mora postati brod za kontrolu misije lansiranja rakete.
Kako se osjećate?
Osjećam se iznimno sretno
jer ovo je još jedan korak dalje
nakon mog odlaska iz Copenhagen Suborbitalsa.
Važan dan za svemirski laboratorij.
Zadnji će dio biti podignut!
Zadnji će dio biti dosta visoko. Vidjet ćemo.
Sad smo nagnuti malo naprijed.
Predaleko. Punom snagom unatrag.
U podmornici ste sigurni kad ste pod vodom.
Zatvorite otvore, otvorite odzračne ventile
i skliznete ispod površine
u tiho i mirno okruženje.
U Nautilusu sam počeo shvaćati da je sve moguće.
Da se i najnezamisliviji san može pretvoriti u stvarnost
ako to zaista odlučite.
Želimo dati izjavu za medije
u vezi s istragom slučaja s podmornicom.
Pretpostavljamo da tražimo tijelo.
Činimo to primarno na području zaljeva Køge
i na danskoj i na švedskoj strani.
Nemamo konkretnih naznaka gdje bismo trebali tražiti.
JEDANAEST DANA NAKON NESTANKA 21. KOLOVOZA 2017.
Vlasnik podmornice kućne izrade rekao je danskoj policiji
da je nestala novinarka umrla u nezgodi, a on ju je sahranio u moru.
Sad kaže da je umrla i da ju je sahranio u moru.
Provodi se opsežna potraga u moru za Kim Wall.
Njezin dečko prijavio je nestanak.
Znači, zato je potopio podmornicu. To ima smisla.
Mislio je da će sve uvjeriti u svoju priču.
Tako će uvijek ostati nesreća i nikad je neće pronaći.
Ali mogao ju je i ubiti.
Zašto bi to rekao? Zašto bi to učinio?
Da, ali zašto bi je sahranio u moru?
Zašto bi to nekome učinio?
Danas je 28. srpnja 20…
-Sedamnaeste? -Još jedan dan u raju.
Da, a danas ćemo porinuti lansirnu rampu.
DVA TJEDNA PRIJE NESTANKA 28. SRPNJA 2017.
-Ne živcirate jedna drugu? -Mi se…
-Da je uklonim? -Ne, ne.
Točno.
-Ne igraj se s Australijom. -Žao mi je, Emma. Ovdje završavamo.
Mijenjaju me.
Ali kupio sam tvrtku za koju radite, pa sad radite za mene.
-Imam li posao? -Da.
-Da se vratim na posao? -Da.
Imamo oko dva tjedna do porinuća.
Ključan je dan i samo Bog zna hoće li sve biti kako treba.
Izgradio sam lansirnu rampu s Copenhagen Suborbitalsima.
No ova je svakako najnapredniji i najkompleksniji
strukturalno kritičan objekt koji sam ikad izgradio.
Ne smetaju mi kamioni ako rade za nas.
Što radite ovdje?
Trebate nam.
Prioritet nacije Peterov je odlazak u svemir.
Stanite. Moramo se okrenuti. Ovo ne valja.
Paralelno, kako da ne! Otvorite oči!
Peter je okupio sve te ljude koji studiraju strojarstvo.
Koliko ja znam, Peter nije nikad
odslušao inženjerski kolegij ili diplomirao.
Teško mu je ostati organiziranim,
planirati projekt, držati se rasporeda.
Teško mu je to činiti.
Zašto gradim ovo sranje kad sam to već učinio?
Jebote!
Smračit će se prije nego što budemo tamo gdje smo trebali biti
u rano poslijepodne.
Zar ne želite na nju? Nećemo potonuti.
Sve funkcionira kako treba.
Mnogo je veća od CS-ove.
-Kad će je oni porinuti? -En, ten, tini.
Ne znam. Znam da ona funkcionira. Ova je eksperimentalna.
Da.
Ali znam duboko u sebi
da bez obzira na to što CS misli,
i jednu i drugu dizajnirao je Peter.
Mogu misliti da je njihova ideja.
Mogu misliti što žele,
ali u konačnici obje imaju jednoga stvoritelja.
Da.
Ali danas smo potrošili previše novca.
Dakle,
južno od Kopenhagena
pronađen je ženski torzo.
To je isto područje gdje je Peter pronađen sa svojom podmornicom.
Bit će vjerojatno još jedno policijsko priopćenje.
Nove informacije o misterioznom nestanku švedske novinarke.
Zvala se Kim Wall.
Jedne poznate novine ovo nazivaju
„najspektakularnijim slučajem ubojstva u povijesti Danske.”
Sad na bizaran misterij vrijedan vlastitog skandinavskog krimića.
Misterij koji okružuje izumitelja…
Peter Madsen poznat je u cijeloj Danskoj kao izumitelj.
Madsen je dobro poznata osoba u Danskoj, a slučaj je šokirao zemlju.
Novinarka koja je voljela pričati fascinantne priče
sad je u središtu vlastite bizarne misterije.
Peter Madsen tvrdi da je njezina smrt bila nesretan slučaj
i da je zato bacio njezino tijelo u more.
Dobro jutro.
Želio bih izraziti svoje suosjećanje s obitelji Kim Wall.
Sinoć sam im morao priopćiti da se DNK pronađenog torza
podudara s DNK-om Kim Wall.
Što se tiče autopsije, nadodao bih da se čini
kako su na torzu ozljede.
Čini se da su namjerno nanesene
kako bi zrak i plinovi izašli iz tijela
s ciljem sprečavanja da otplovi ili ispliva s morskog dna.
Za tijelo je pričvršćen metal
vjerojatno kako bi se osiguralo da će potonuti na dno.
Ronioci i spasioci pretražuju more
u blizini pronalaska tijela, ali nisu pronašli druge ostatke.
Danski tužitelji koji istražuju smrt Kim Wall
kažu da će optužiti za ubojstvo muškarca koji je u pritvoru.
Misliš li da ju je ubio ili da je riječ o nezgodi?
Još se nadam da je riječ o nezgodi, ali ako sagledate činjenice,
ne, nije to bila nezgoda.
Htio je to probati.
Vidjeti kakav je osjećaj…
Da, uzeti nekome život.
Hodali smo tim područjem da vidimo možemo li pronaći Kim.
Sve smo pretražili.
Grmlje i žbunje.
Nadali smo se, da se tako izrazim, da ćemo je naći
slomljene noge ili tako nešto.
Naravno, iz očitih razloga nikada nismo.
Cijela priča koju je ispričao,
cijelo objašnjenje koje smo čuli u medijima
bila je notorna laž.
To je jednostavno…
I dalje ne razumijem.
-Ne. -I dalje ne razumijem.
Ta je osoba bila u mojoj kući.
Osoba s kojom sam dijelio svoj privatan život.
Osoba kojoj sam sasvim vjerovao.
Da.
U subotu je bio na proslavi naših rođendana,
a u četvrtak učini nešto takvo.
Jednostavno…
Ja…
I dalje ne želim Petera smatrati zlom osobom.
Molim Boga da je bilo iz panike,
ali način na koji je to učinio
nije panična reakcija.
Proračunato je odsjeći joj udove,
a zatim istisnuti zrak iz pluća
i zavezati metal za torzo da potone.
Riječima mog susjeda,
more nije htjelo čuvati tu tajnu.
No jesam li ja luda što nisam ovo mogla predvidjeti?
Je li bilo znakova koje nisam primijetila?
Je li u poruci koju mi je poslao
opisao što će učiniti?
Što je napisao?
Poslao mi je nešto smiješno, ali bila je samo šala.
Gotovo ne želim reći
jer je jako teško ne shvatiti to pogrešno.
4.8., 13.47 POŠALJEŠ MI MALO PRIJETNJI SMRĆU?
Htjela sam da mi Peter prijeti
jer nisam mogla raditi.
Napisala sam: „Moraš mi poslati prijeteće poruke
da mogu odraditi posao.”
Napisao je: „Zavezat ću te u podmornici ako to ne učiniš.”
ZAVEZAT ĆU TE DA TE NABODEM NA RAŽANJ. ONDA NASTUPA DŽEPNI NOŽ.
„Imam plan ubojstva za veliku zabavu.”
GLEDAM TI U VRAT. GDJE JE PULS?
IMAM SPREMAN PLAN (UBOJSTVA).
„Snimit ćemo film o tebi i nećeš imati izbora.”
Napisao je: „Sad ćemo te isjeći na komadiće.”
Ovo je tako sjebano.
Ima li lampicu koja pokazuje da…
Automatska ekspozicija.
SNIMKA PETERA MADSENA IZ 2015. NEPOZNATA LOKACIJA.
Tada ovo okreneš i zatvoriš ova vratašca.
Onda snima kako mu srce želi.
Otvori vratašca.
Vidjet ćeš da snima.
Krevet.
Pita me: „Je li to kamera?” Ja: „Da, kamera je.
Ali moraš to staviti u perspektivu
vjerojatnosti.”
Ovdje smo.
Dobro.
Želiš li pozdraviti kameru?
Budi u trenutku.
Švedska novinarka Kim Wall umrla je
kad su je slučajno udarila teška vrata otvora
u podmornici kućne izrade.
Kaže da je držao vrata otvora za nju,
ali ispala su mu i udarila je u glavu.
Madsenovo objašnjenje nemoguće je potvrditi.
Nastavlja se potraga za ostatkom tijela Kim Wall.
Pravni stručnjaci kažu da ako tužiteljstvo nema čvrste dokaze
i motiv u trenutku suđenja,
Madsena bi mogli osloboditi.
Sa stajališta dokaza, s policijskog gledišta,
moraju pronaći ključni dio dokaza koji bi ukazivao na to
da je vrata otvora nisu udarila u glavu i to je to.
To nije bila nesreća.
Nije i prestanite je tako nazivati.
To je…
To ne može biti nesreća.
Smišljao je različite priče
kad bi došli do novih dokaza.
Očito je sve zavarao.
Kad poletite u svojoj raketi, što mislite da će svijet reći?
Što će se dogoditi?
„Ti bokca!”
Očekujem da će to reći. „To je jako opasno.”
Što ćete s policijom?
Stvar je u tome da otkad sam bio dječak
zavaravam vlasti i tjeram ih da vjeruju
da je sve u redu, a onda djelujem.
Od prvog trenutka kad se počelo dimiti iz kućne radionice
i kada sam se morao suočiti s prvim autoritetom, tatom,
morao sam ga uvjeriti da ne gori barut.
Divno me obučio kako zavarati vlasti
da ne dokuče što se događa.
Dok ne bude prekasno.
-Je li vas policija ispitala? -Da.
ČETIRI TJEDNA OD NESTANKA
Kakvo je to ispitivanje bilo?
Puno su pitali o podmornici, a naročito o alatima.
I kod mene je bilo slično,
ali jako ih je zanimalo ono što smo snimili desetog.
-Da. -To je dan kad je isplovio s Kim.
Da.
Bojim se da još nemaju puno dokaza protiv njega
da ga optuže za ubojstvo umjesto ubojstvo iz nehaja.
Mogao bi biti oslobođen na temelju par tehnikalija.
Toliko je toga protiv njega.
Rekao je da su je udarila vrata otvora.
-Je li to vjerojatno? -Nema smisla.
Ono što je čudno je da nije dopustio policiji
da pristupi njegovom računalu.
-Nije? -Nisi to čuo?
-Da, što je to bilo? -Da.
Poslijepodne ga je netko vidio kako nosi pilu.
Da. Je li to pila za metal?
-S narančastom ručkom. -Za metal ili drvo?
-Za drvo. -Dobro.
Pila za drvo na čeličnoj podmornici?
Točno. Nema smisla.
Jesu li pitali za žene u radionici?
Da, pitali su jesam li vidio Kim Wall u radionici, ali nisam.
I jesam li čuo da Peter govori o njoj, ali nisam.
Nisam ni znao za nju prije idućeg dana.
Ali ako je ovo planirao,
možda je to samo planirao za iduću osobu ili iduću ženu.
„Kad budem s nekim sam u podmornici
i kad budem imao priliku, učinit ću to.”
Zato policija možda ne nađe razlog zašto ona.
Možda mu je ona samo bila prva prilika.
Taj tjedan je sa mnom razgovarao o tome hoću li s njim u podmornicu.
Nije pozivao muškarce u podmornicu,
ali pozvao je određene žene.
Nije li ti desetog poslao ovu poruku:
„Hajdemo sutra u podmornicu”?
Jest.
Samo je napisao: „Nautilus tako lijepo plovi.
Provozajmo se sutra.”
SAD JE BAŠ DOBRA.
Kim je inzistirala da isplove te noći.
Ukrcala se.
Dva su vam pripravnika ozlijeđena.
Jedan ima opeklinu, drugi iščašenje.
Opečena stopala, slomljene noge, razderotine,
bolesna mačka, prezaposleni vozač kamiona.
Božić je otkazan. Dolazi zima.
I ubit ću nekoga žlicom.
Nasumično ću odabrati osobu koju ću ubiti.
Izdaja.
Sad kad si odrasla, moraš se naviknuti na novi fenomen: izdaju.
Izdat će te. Gazit će te i rušiti.
Desetog dobivam vozačku dozvolu.
-Sjajno. -Da.
Razgovarate o meni?
-Da, o vama. -Da.
Nasmrt ćemo vas izudarati.
To je malo grubo.
Ne, izgrliti vas, to je…
Rekli ste „izgrliti”?
To je ljepše nego izudarati.
Nećemo vas nasmrt izudarati.
Razumjeli ste „izudarati”, ali rekao sam „izgrliti”.
-Da. -Ne rabimo čekiće za grljenje.
To bi bilo nepristojno.
Pritisnut ćemo vas o meki mačji trbuh.
Nećete moći pobjeći.
Morat ćete uživati.
Ne snimate me dok kuham u radionici, zar ne?
-Snimam. -Znam.
Nećete to staviti u film.
Neću.
Znam da to želite.
Naravno da želite. Savršen kadar.
DVANAEST DANA PRIJE NESTANKA 30. SRPNJA 2017.
Eto vas.
Danas ćemo simulirati lansiranje.
Odvući ćemo platformu i provjeriti upravlja li podmornica njome.
Jedva čekam da vidim kako će sve funkcionirati.
Stefane, možeš li povući uže s nove platforme?
-Da. -Kul.
Ah, ti amateri.
Imate li plan?
Ne, nikad. Jeste li ikad vidjeli plan?
Možeš mi samo dodati uže.
Razgovaraj sa mnom.
-Gore ili ovdje? -Pazi da ne ogrebeš o gat.
Jebote.
Matica je potpuno olabavljena.
-Šališ se? -Da.
Svi vijci su otpušteni?
Mislim da je sutra treba izvući. Inače će se raspasti.
-Stvarno? -Da.
Ne znam možemo li si ove godine priuštiti lansiranje.
-Hvala. Sjajna plovidba. -Barem je nismo oštetili.
Bilo je nevjerojatno.
Znate li gdje je pogreška?
Ne zanima me. Tehničar može pogledati.
Snimamo nešto za TV.
Treba nam 30 sekundi.
Snimam.
Pa evo nas nazad na obali
i sve što smo pokušali dobro je prošlo.
Vukli smo platformu
i mislim da smo je nagnuli za deset stupnjeva.
Bilo je doslovno kao da Titanic tone.
Sjajno je prošlo.
Prvo smo vukli platformu električnim motorom.
Sad znamo da tako možemo postići 1,7 čvorova,
što je divno za lansiranje.
Dakle, nije bilo poteškoća s…
Što se tiče vremena…
Ne, to je bilo savršeno. Sjajno je raspoložena.
Za sedam ili osam dana idemo s njom na Bornholm
za pripremu lansiranja.
Ne znam koji je danas datum,
ali znam da 11. idemo na Bornholm.
Zato je napetost velika.
Vidjet ćemo kako će proći.
Vjerojatno ću na početku biti očajan,
a onda ću biti bolje i sretan.
U razgovorima s Peterom
činilo bi se da mu zaista možete vjerovati.
No s vremenom biste shvatili da je sjajan lažov.
Vjeruje mu mnogo ljudi s puno novca.
Na početku je čak rekao da će ove godine lansirati tri rakete.
Sad ima samo jednu.
Ali sad je velika vijest da su i Peter i CS odabrali
isto vrijeme i mjesto za lansiranje svojih raketa.
Svemirska utrka u Kopenhagenu dosegla je vrhunac.
Nije mu ostalo puno novca,
pa trenutačno nema puno izbora.
Vlasti ne mogu locirati mobitele
Kim Wall i Petera Madsena.
Policija radi na pristupu računalu pronađenom u Madsenovoj radionici.
DVA MJESECA NAKON NESTANKA 3. LISTOPADA 2017.
Imao si čudan susret s Peterom dan prije ubojstva Kim Wall.
To je bila čudna situacija.
Razgovarali smo o nečemu
i odjednom je spomenuo neku mrežnu stranicu.
Nešto gdje možete vidjeti žrtve na poprištu zločina
i kako poslije izgledaju.
Slično tomu.
Govorio je o tome i pitao me znam li za tu stranicu.
Samo sam rekao: „O čemu govoriš?”
To je spomenuo niotkuda.
Ponekad je govorio o…
U prošlosti je uvijek govorio o strojnicama i topovima.
„Želimo pucati na ljude” i bla-bla.
Ali to je više bila šala,
a ne kao da želi nekoga vidjeti
kako umire pred njim.
VIDEOZAPISI O FETIŠIMA, MUČENJU I UBIJANJU PRONAĐENI NA RAČUNALU P. MADSENA
Ali policija je pronašla takve dokaze na njegovom tvrdom disku.
To je nešto što nisam od njega očekivao
Moram reći da me to iznenadilo.
Danski tužitelji otkrili su nove detalje
o ubojstvu švedske novinarke Kim Wall.
Videozapisi mučenja i ubojstava žena na Madsenovom računalu.
Zaplijenjen je tvrdi disk iz radionice s fetiš filmovima
u kojima se žene muče, odrubljuju im se glave i žive se pale.
Inženjer kaže da tvrdi disk nije njegov.
DVA MJESECA NAKON NESTANKA 7. LISTOPADA 2017.
Dobro jutro.
Željeli bismo vas obavijestiti o istrazi slučaja u podmornici.
U četvrtak i petak u zaljevu Køge nekoliko smo puta ronili.
Jučer ujutro prvo smo pronašli vrećicu
u kojoj je bila odjeća Kim Wall:
majica, suknja, čarape i cipele.
U njoj je bio i nož, kao i olovni utezi da bi vrećica potonula.
Oko podne pronašli smo jednu nogu, a zatim i drugu.
Nedugo nakon toga pronašli smo glavu u vrećici
u kojoj je bilo nekoliko komada metala.
Nema znakova prijeloma lubanje
niti znakova bilo kakve druge ozljede lubanje tupim predmetom.
PROPALO MADSENOVO OBJAŠNJENJE
Pronašli su glavu i noge.
Na glavi nije bilo ozljede
od vrata otvora.
Peter je rekao da su je vrata otvora udarila u glavu
i da je slomila lubanju ili tako nešto.
Ali da, nije bilo tako kad su pronašli glavu.
To znači da je Peter opet lagao.
SVEMIRSKI LABORATORIJ RML
Madsen opet mijenja priču.
Madsen sada kaže da se otrovala ugljičnim monoksidom.
…trovanje ugljičnim…
Međutim, priznaje da je raskomadao njezino tijelo i bacio ga u more.
Istražitelji vjeruju da se radi o sadističkom seksualnom zločinu.
Zavezao je Wall i mučio je prije nego što ju je ubio.
Vjeruju i da je bilo s predumišljajem.
SEKSUALNI NAPAD „OSOBITO OPASNE PRIRODE”
Imam osjećaj da je Kimin duh ljut na mene
i da me mrzi jer sam Peterova prijateljica.
Kako se usuđujem biti prijateljica takvom čudovištu
i ne upozoriti svijet na njega?
Baš sam naivna.
Zašto?
Ne znam. Mislim da me izmanipulirao.
Sve je očitije
da sam možda ja trebala biti u toj podmornici.
Trebala sam idući dan s njim isploviti u podmornici.
Bi li se osjećala sigurno da si išla u podmornicu s njim?
Da, naravno.
Zašto?
Jer mi je bio prijatelj.
DAN PRIJE NESTANKA 9. KOLOVOZA 2017.
U laboratoriju je tiho.
Nitko nije došao.
Danas je onda RML svemirski program jednog čovjeka?
Ne bi to trebao biti.
Ljudi moraju biti ovdje da nešto postignemo.
Ali nikoga nema.
To je tragično, glupo,
apsurdno, nelogično i ludo.
Ljudi su došli na ovaj otok pomoći Peteru da izgradi raketu i ode u svemir.
Pa što rade? Pomažu li?
Koja je jebena svrha?
Mislim da je oduvijek htio biti diktator
i kontrolirati ljude.
No pripravnici su otišli.
Ja sam izgubio motivaciju.
Nije mogao držati ljude zajedno i kontrolirati ih.
Nije imao moć da to učini.
Što ti daje najveću moć?
Kad nekome nanosiš bol.
Imam jednu izreku.
U svim najvažnijim trenucima u svom životu
sasvim si sam.
Sasvim si sam kad se rodiš i sasvim si sam kad umreš.
Sasvim si sam na kraju dana
u najvažnijim trenucima svog života.
Vijesti iz Kopenhagena.
Danca optuženog za ubojstvo novinarke
u svojoj podmornici kućne izrade danas ima suđenje.
Danski tužitelji traže doživotnu kaznu za Petera Madsena.
Odvjetnici se koriste nedostatkom forenzičkih dokaza
koji bi opovrgli njegovu verziju.
Madsen kaže da nije kriv.
Tražili su šestomjesečnu kaznu za komadanje tijela.
Optužnicom ga se tereti za ubojstvo s predumišljajem,
nedolično postupanje s lešom,
kao i za spolne odnose osim snošaja
osobito opasne prirode.
Taj pravni jezik prikriva brutalnost navodnog zločina.
Problem je što je u podmornici bilo samo dvoje ljudi
i samo oni znaju što se dogodilo.
Što se zaista dogodilo?
Tužitelji kažu da će detalje otkriti na sudu
kako bi dokazali da je Madsen planirao počiniti ubojstvo
i riješiti se tijela.
Suđenje bi trebalo trajati do kraja travnja.
SEDAM MJESECI NAKON NESTANKA
Danas je prvi dan suđenja.
Dobila sam e-poruku od policije u kojoj piše da ću biti svjedokinja.
Ja trenutačno radim na tome da ne odem na sud
zbog medija i jer će Peter biti u sudnici.
Da.
Uhvati me velika tjeskoba svaki put kad znam da ima puno detalja.
Zbog detalja sve mi je stvarnije i…
I činjenica da…
Odjednom imaš realistične slike u glavi.
Sranje. Oprosti.
Samo dobijem tu čudnu
tjeskobu u vezi s Peterom.
Ne znaš kad će se pojaviti?
Ne, ali znam da ću imati panične napadaje
15 puta ovaj mjesec. Jednostavno znam.
Svi će nazivati jedni druge i…
I sve te poruke u kojima piše:
„Samo da znaš da sam tu za tebe.”
Znaš da će biti sranja.
Ili se nešto dogodilo kad ti to pišu.
Pitaju jesam li dobro, a ja se pitam što se sad dogodilo.
Dobro, pročitajmo poruke.
-Pročitajmo naslove. -Što se događa na suđenju?
Tužitelj na suđenju kaže da će biti puno
vrlo nasilnih i detaljnih slika.
Kaže da su na njegovom računalu filmovi
pogubljenja.
A u 8.20 h
prije nego što je zaplovio s Kim
pretraživao je „odrubljivanje glave”, „agonija”, „bol” i…
U videu je mlada nepoznata žena
koja hropće dok joj režu grkljan.
Video u kojem je mlada žena koja umire
jer joj režu grkljan.
Desetog kolovoza?
U 8.23 h.
Opa.
To je… To je malo prije nego što smo mi došli snimati.
DANAS VAS SNIMAMO?
Mislim da sam mu tada poslala poruku da smo na putu.
On mi je napisao: „Danas se ništa ne događa, ali dođite.”
DAN NESTANKA 10. KOLOVOZA 2017.
Što će se sad dogoditi?
Dolaze li ili ne?
-Trebali bi. -Dobro.
Nešto mi smeta.
Rekla sam da je stavite ovdje, ali želim da je na drugoj strani.
Dobro, mogu li ja sve učiniti?
Možete.
Bilo je bolje na drugoj strani.
Dobro. Više zadataka odjednom.
-Da. -Dobro.
Da.
Kažu da se taj dan
vidi pila na vašoj snimci.
Na snimci se vidi pila s narančastom ručkom.
Da, bila je na zidu.
Idući dan kad smo ga tražili i kad smo bili u radionici,
te s narančastom ručkom nije bilo.
Vidjela sam kako piše poruku.
Sigurno ju je slao tebi.
Zvao te na podmornicu.
MOŽEMO SUTRA U PODMORNICU DA SE ZABAVIMO
SAD JE JAKO DOBRA.
MOŽE, TO ZVUČI BAŠ LIJEPO
Pričekajmo da prođe motocikl.
Bit će buke tu i tamo.
Što se događa?
Oh, što se događa?
Danas je deseti kolovoza 2017.
Rezervirali smo vikend 26. i 27.
za lansiranje rakete na Baltičkom moru.
Rezervirali smo i drugi i treći rujna za lansiranje rakete.
Naši prijatelji iz Copenhagen Suborbitalsa, moje stare tvrtke,
rezervirali su iste dane.
Ne mogu pronaći riječi
da biste shvatili koliko je odlučujuće
ovo cijelo zbivanje s Peterom i njegovim prethodnim projektom.
Otkazujem isplovljavanje u podmornici u petak.
Odgađam ga dok oni ne ispale raketu i dok mi ne dobijemo novac.
-Pauza? -Pauza.
Pokušavam saznati što se iza događa.
Da, tamo…
Ne volim kad su vrata otvorena. To je Bjarke. Sve u redu?
Ne, ne mogu pronaći ključ podmornice.
U mojem je… Nekoliko ih ondje visi. Piše UC3.
Tužitelj želi znati zašto je Peter rekao da je Kim umrla
od udarca vrata otvora u glavu
i čekao dva mjeseca da kaže nešto drugo.
Dođe do promjene.
On odgovara…
Morate spustiti zastor.
Prestati govoriti što mislite.
Prestati dijeliti.
„Zadržat ću svoje objašnjenje
dok me ne prisile da kažem kako je umrla.”
Zamislite da ste u sudnici.
„Možete li nam reći što ste radili u četvrtak 27. travnja 2016.
u 21 h?”
On zapravo priznaje da zna istinu.
Apsurdno.
Kad vas u sudnici pitaju
da kažete što ste radili u određeno vrijeme i na određenom mjestu,
ne pitaju to samo iz znatiželje.
Ako odgovorite na to pitanje i kažete
da ste bili u procesu ubijanja susjedove žene ili nešto tako…
Znate, kad biste morali biti iskreni. Ako vas napadaju,
ako ste optuženi,
ne smijete ništa reći.
Zašto da budem otvoren prema ljudima koji me ispituju?
Nema šanse!
Imam pravo na šutnju
i sve što kažem i učinim upotrijebit će se protiv mene na sudu.
To je ta situacija.
Zato šutim. Moram naučiti šutjeti.
Moram naučiti riječ „tajnost”.
Dobro, dosta smo objasnili taj konflikt.
Moram negdje biti.
Dobro. Bjarke?
Jesi li…
Ideš u podmornicu sa sušilicom i bocom, je li tako?
-Da. -Uzmi slobodno u petak.
Što? Zašto?
Vidjet ćemo točan način.
Ali ja nisam obučen kao pripadnici vojne snage koji znaju šutjeti.
Peter je držao veliku metalnu cijev.
Rekao je da mora nešto popraviti.
Da, dobro.
-Moram napraviti ovo za Alexa. -Da, slobodno.
Ja ću vjerojatno doći dva dana idući tjedan.
Ovo postaje smiješno. Znam gdje je vaš mobitel, ali gdje je moj?
Četiri minute poslije zazvonio mu je mobitel. Javio se i izašao.
Kad smo ga pozdravljali, tek je bio završio razgovor.
Razgovarao je s Kim.
Trebala se seliti u Peking za par dana, ali htjela je taj intervju.
Pozvao ju je u podmornicu.
-BROD JE SPREMAN. SAMO ČEKA NOVINARKU. -SJAJNO. DOLAZIM ZA PAR MINUTA.
Tu je večer imala oproštajnu zabavu, ali preskočila ju je zbog te priče.
Kad je pozdravljala svoje prijatelje,
Peter je tad zacijelo odnio alate u podmornicu.
ODNIO JE ALATE U PODMORNICU
TUŽITELJ KAŽE DA JE MADSEN U PODMORNICU ODNIO PILU, NOŽ,
DUGI NAOŠTREN ODVIJAČ, TRAKE, VEZICE I METALNE CIJEVI.
Isplovili su iz Refshaleøena u 19.20 h.
Posljednje Kimine poruke njezinom dečku glasile su:
„Usput, još sam živa, ali sad ćemo zaroniti. Volim te!
Kupio je kavu i kekse.”
„Usput, još sam živa, ali sad ćemo zaroniti. Volim te!”
SUD JE VIDIO PRIKAZ NASILJA
MADSEN JE ZAVEZAO ŽRTVU ZA PODMORNICU
GDJE JU JE MUČIO, SEKSUALNO ZLOSTAVLJAO I UBIO.
U SUDNICI JE PRIKAZANA SKICA TORZA I TRBUHA KIM WALL.
…MNOGO TRAGOVA S OZLJEDAMA KOJE…
NA 37 JE MJESTA OZNAČENO GDJE JU JE UBO NOŽEM ILI ODVIJAČEM.
Nautilus? Čujete li me?
Petere, jeste li dobro?
Mislim da se zvala Kim. Ne provjeravam novinare.
ISKAZ LIJEČNIKA U HELIKOPTERU: „NIJE BIO U ŠOKU”
PETER MADSEN ODVEZEN JE IZRAVNO U INSTITUT ZA FORENZIKU.
IMAO JE SVJEŽE OGREBOTINE NA OBJE PODLAKTICE
I OSUŠENU KRV KIM WALL NA LIJEVOJ NOSNICI.
Nitko osim mene nije bio u podmornici.
IMAM SPREMAN PLAN (ZA UBOJSTVO), ŠTO JE VELIKO ZADOVOLJSTVO…
Shvaćam zašto se bojiš vidjeti ga u sudnici,
ali ono što se dogodilo jako je slično poruci koju si dobila.
Previše slično.
Uzrok smrti nije utvrđen.
Ako ne mogu dokazati da ju je ubio, što je još uvijek vjerojatan scenarij…
Ali rekao je da ju je raskomadao.
Da, to je skrnavljenje leša.
Sranje.
To je puno blaža kazna.
Još nisu pobijedili na tom suđenju.
To što imaš reći moglo bi biti značajno.
Moram nazvati policiju.
Moj posljednji razgovor s Peterom
bio je desetog kolovoza
i mogu vam reći točno vrijeme jer je bilo 18.48 h.
Ako sam dobro shvatio, to je 12 minuta
prije nego što je s Kim posljednji put isplovio u Nautilusu.
Neću nikad zaboraviti taj sat i minute.
Zašto?
Jer ništa u njegovom glasu
nije dalo ništa naslutiti.
Ništa.
To je mogao biti naš najobičniji razgovor.
Da.
Peter Madsen izjasnio se da nije kriv za ubojstvo novinarke u podmornici,
ali priznao je da je raskomadao njezino tijelo.
Cerio se dok je sudu govorio da ne vidi zašto je to važno
jer je ona već bila mrtva.
UŽIVO: NASTAVAK SUĐENJA MADSEN OPET SVJEDOČI.
DRUGI DAN SUĐENJA MADSENU ZA UBOJSTVO.
PREGLEDOM SE UTVRDILO DA JE MADSEN PATOLOŠKI LAŽAC
„BEZ EMPATIJE, KAJANJA I KRIVNJE”.
Njegovo svjedočenje drugi dan suđenja
pretvorilo je suđenje u cirkus.
Povukao je sa sobom koga god je mogao.
Bacao je sumnju na mlade ljude koji su mu pomagali.
Peter je rekao da su pripravnici učitali nešto u njegovo računalo
i da je jedan pripravnik živio u radionici
i imao pristup računalu, a to sam očito ja.
On ne mari za ljude,
želi samo spasiti svoju…
U tom trenutku zaboravio sam sva dobra sjećanja.
Zašto to činiš? Mislim…
Sada želim dati sve od sebe
da Kim Wall dobije pravdu.
Nastavlja se slučaj iz podmornice
uz svjedočanstva pripravnika i volontera svemirskog labosa P. Madsena.
Danas ću ga vidjeti.
I onda ga više neću vidjeti.
Svjedok je rekao da te alate nije prije vidio na podmornici
i da nije bilo razloga da budu na podmornici.
Svjedok je rekao da nije imao pristup računalu Petera Madsena,
ali mu je Madsen rekao da se na njemu nalazi neugodan sadržaj.
Umro je Peter kojeg sam poznavala.
Ovo je žalovanje.
Danas će sud saslušati neimenovanog svjedoka
koji će svjedočiti iza zatvorenih vrata.
U završnoj riječi tužiteljstvo je reklo
da je Peter Madsen napisao poruku u kojoj je opisao plan ubojstva.
Izbrisao ju je iz svog mobitela,
ali policija ju je uspjela pronaći iz drugog izvora.
Presuda se očekuje za dva dana.
Ovo je nešto najteže što sam morala učiniti,
ali važno je.
Dugujem to Kiminoj obitelji.
Počnete imati zaista mračne misli
o sebi i svojemu postojanju. Jer ti si…
Jer ti si trebao znati da je bio u stanju to učiniti.
Moraš cijelome svijetu reći da si sve to vidio
i da si sve to znao.
Mene je još više sram jer sam ja dobila tu jebenu poruku.
U danskom imamo izraz koji kaže da možete nekoga nasmrt ušutkati.
Na neki način…
Ako o tome ne govorite, to ne postoji.
Ali izgubit će se dio istine
ako se ne ispričaju priče onih koji su ostavljeni.
Nije mi žao što sam bio na Peterovoj strani prvih nekoliko dana.
Što da radim?
Vjerovao sam u naše prijateljstvo i vrijednosti za koje sam vjerovao da ima.
Gdje možete pronaći mjesto
gdje netko radi na podmornici ili raketama?
Ljudi su mu se pridružili jer je bilo tako kul raditi s Peterom.
Bio sam ponosan što govorim o njemu. Sad to pokušavam izbjeći.
Moja obitelj i prijatelji rekli su:
„Zašto si bio dio toga? Jesi li i ti takav?
Zar nisi znao za to?”
Teško je nekome objasniti
tko nije bio ondje kad se sve činilo dobro.
Odlazim.
Više nikad ovamo neću doći. Da.
I nadam se
da će se meni i ljudima ovdje sve posložiti.
Da. To je to.
DAN PRESUDE 25. TRAVNJA 2018.
Hoćete li se žaliti ako ga proglase krivim?
Nemam komentara.
Da.
-Koliko je sati? -Jedan. Sad čitaju presudu.
Sud izriče kaznu u predmetu.
Sud je odlučio da će Peter L. Madsen biti osuđen na doživotnu zatvorsku kaznu.
Doživotna.
-Doživotna. -Doživotna.
Trebam…
Znate što, Emma?
Trebam zagrljaj.
Ti mater.
Kim Wall bila je nedužna žrtva.
Ovo nije bilo ubojstvo Kim Wall s predumišljajem,
nego ubojstvo s predumišljajem sljedeće žene
koja bi sama s njim isplovila u toj podmornici.
Peter kojeg sam znao deset godina i Peter koji je onaj dan zaronio,
a izronio 11. kolovoza
nisu ista osoba.
Vrlo su različiti.
Da, to je…
To je… Meni je to…
Zastrašujuće je što mi ljudi možemo imati tu dvojnost u sebi.
No zastrašujuće je i što to nisam vidio.
Jedina mi je utjeha to što ni drugi to nisu vidjeli.
Bok.
Četiri, tri, dva,
jedan, nula.
Polijetanje.
Neka to bude sve što ću reći na tu temu.
Da, to smo riješili.
-Da. -U redu.
Dobro.
To je poglavlje kojeg se ne želimo prisjetiti.
Ne, ali znamo da postoji.
Mogu vam reći bez usporedbe.
Vrlo sam iskren u ovome. Možda čak i previše otvoren.
Jedna bi perspektiva bila…
I ovo vas samo pitam kao obične ljude.
Jeste li svjesni činjenice
da psihopati žive među nama?
Ljudski predatori koji hodaju okolo, grabe ljude,
iskorištavaju, izbacuju, a možda i uhode nakon toga i tako dalje.
Među nama žive ljudski predatori.
Psihopati su često vrlo karizmatični.
Izvrsni su govornici, uvjerljivi su.
Imaju iluzije o vlastitoj veličini.
Nemaju obzira ni prema kome drugome.
Pokušat će kazniti ljude koje je zavarao.
Poslije će ih pokušati kazniti uhodeći ih,
govoreći ružno o njima i sve to.
Postoji mogućnost da ste jednostavno naišli na ljudskog predatora.
A ja ne bih znao.
Jer zna li psihopat da je psihopat?
Nisam siguran.
UC3 Nautilus uništena je pod nadzorom policijske uprave Kopenhagena.
Peter Madsen proglašen je krivim za ubojstvo s predumišljajem
i trenutačno služi doživotnu kaznu zatvora u Danskoj.
Protiv njega je tijekom suđenja svjedočilo deset pripravnika i volontera RML-a.
U svojoj presudi sud je naveo da su snimke iz ovog filma
bile ključne za njegovu osudu.
Zbog osjetljive prirode ove priče nekoliko je glasova izmijenjeno.
Prijevod titlova: Tina Vlakančić